นายกรัฐมนตรี ร่วมรณรงค์วันส้วมโลก วันเอดส์โลก และเดือนยุติความรุนแรงต่อเด็ก สตรี และบุคคลในครอบครัว
นายกรัฐมนตรี ร่วมรณรงค์วันส้วมโลก วันเอดส์โลก และเดือนยุติความรุนแรงต่อเด็ก สตรี และบุคคลในครอบครัวก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  เยี่ยมชมการจัดนิทรรศการประชาสัมพันธ์ของหน่วยงานต่างๆ อาทิ กระทรวงสาธารณสุขร่วมรณรงค์วันส้วมโลก 19 พฤศจิกายน  เพื่อสนับสนุนการใช้ส้วมที่ถูกสุขอนามัย ขณะที่วันที่ 1 ธันวาคมตรงกับวันเอดส์โลก ซึ่งนายกรัฐมนตรีร่วมติดเข็มและริบบิ้น สัญลักษณ์การรวมพลังยุติเอดส์ พร้อมรณรงค์ให้สวมถุงยางอนามัยทุกครั้ง ซึ่งเจ้าหน้าที่ได้สาธิตการวัดขนาดที่ถูกต้อง โดยสาธิตกับการวัดข้อมือ เพื่อการสวมถุงยางอนามัยที่ถูกต้องป้องกันความปลอดภัยจากนั้นร่วมกิจกรรม "มหกรรมผ้าไหม 2562 ไหมไทยสู่เส้นทางโลก ครั้งที่ 9" ซึ่งจะจัดขึ้นในวันที่ 23 พฤศจิกายนนี้ และนายกรัฐมนตรี ยังได้ร่วมรณรงค์ยุติความรุนแรงต่อเด็ก สตรี และบุคคลในครอบครัว ซึ่ง ครม.เห็นชอบให้เดือนพฤศจิกายนของทุกปี เป็นเดือนแห่งการรณรงค์ยุติความรุนแรงต่อเด็กและสตรี ภายใต้แนวคิดบ้านปลอดภัย สังคมไร้ความรุนแรง ไม่นิ่งเฉย ไม่ยอมรับ และไม่กระทำความรุนแรงใดๆ ซึ่งนายกรัฐมนตรี ขอให้ทุกคนช่วยกันลดความรุนแรงในครอบครัว สังคม รวมถึงบ้านเมืองด้วย และขออย่าขยายความขัดแย้งขึ้นมาอีก อีกทั้งให้ทุกคนร่วมมือร่วมใจกันทำสิ่งดีๆ ให้เกิดขึ้น ซึ่งไม่ได้สร้างประโยชน์ให้กับใคร